LŠ (GRUPA H) - Može PSŽ bez Nejmara, Kean se raspucao u Istanbulu! - Sportske.net\nDomaćin pružio solidan otpor, ali kvalitet francuskog šampiona na kraju ipak došao do izražaja.\nFoto: EPA-EFE/Tolga Bozoglu / POOL\nBivši reprezentativac Francuske kaže za Mbapeov transfer: "Mislim da je gotovo!"PSŽ lako sa ''starom mušterijom''Kraj? "PSŽ nema trenera", italijanska senka nad Parizom?LŠ (GRUPE F i H) - Halandove traume od Sergeja i veče Mančester junajteda u Parizu!Dočekasmo, Liga šampiona!\nU utakmici drugog kola Grupe H Lige šampiona, Pari Sen Žermen je večeras kao gost savladao ekipu Bašakšehira u Istanbulu rezultatom 2:0.\nPosle startnog poraza od Mančester junajteda, ovo su prvi bodovi za PSŽ u ovoj grupi, a Bašakšehir je pretrpeo i drugi poraz.\nTokom prvog poluvremena, turski tim se hrabro suprotstavio favoritu, nije mu dozvolio veliki posed lopte, a PSŽ je već posle 26 minuta igre ostao bez svoje prve zvezde Nejmara, koji je zbog povrede morao u svlačionicu, a zamenio ga je Sarabija.\nMbape i Di Marija su imali najbolje prilike za PSŽ u prvom poluvremenu, domaći su na drugoj strani imali nekoliko pokušaja, ali uglavnom je lopta išla van okvira gola.\nU drugom poluvremenu, sadržajnija utakmica, a kada je PSŽ u pitanju i efikasnija.\nNa vođstvo gostiju čekalo se do 64. minuta, kada je Mbape izveo korner za PSŽ sa leve strane, očajno je reagovala odbrana Bašakšehira, ostavila je potpuno samog Moaza Keana, koji ovaj poklon nije propustio i udarcem glavom je smestio loptu u mrežu - 0:1.\nTri minuta kasnije, Bašakšehir je imao priliku za izjednačenje, Turuč je izveo slobodan udarac iskosa sa desne strane, sa dvadesetak metara, ali je zamalo bio neprecizan.\nJoš bolju priliku Turuč je imao u 71. minutu, kada je šutirao sa desetak metara, iskosa sa leve strane, ali je Navas sačuvao vođstvo PSŽ-a.\nA onda, 79. minut i trenutak odluke u ovom susretu. Sarabija je sa dene strane centrirao, Mbape je samo prosledio na levu stranu za Moaza Keana, koji iz okreta pogađa mrežu i rešava ovaj meč - 0:2.\nNa drugoj strani Višća je imao nekoliko nepreciznih pokušaja izvan kaznenog prostora, iz obećavajućih situacija. U finišu je par puta pšokušao i naš Danijel Aleksić, koji je u 81. minutu zamenio Turuča, ali je mreža Kejlora Navasa do kraja ostala netaknuta.\nU ovoj grupi večeras od 21 čas igraju i Mančester junajted i RB Lajpcig.


Kako raditi mobilni marketing za mala i srednja preduzeća? | Mobilni marketing blog\nNezavisno od veličine, iako se ona smatra kao bitna, kompanije polako ali sigurno prepoznaju mobile kao svojevrsni kanal za promociju. Kod nas se to uglavnom svodi na neuspele pokušaje, ali svakako je i to za pohvalu jer predstavlja određeni pomak u kreiranju svesti i digitalnog tržišta.\nNa zapadu se u proseku 20 do 30 % godišnjih marketinških budžeta izdvaja na mobilni marketing, dok je u našem okruženju taj procenat toliko mizeran da je sramota i pomenuti ga. Ipak, kada svest ljudi dostigne odgovarajući nivo i kada benefiti mobilnog marketinga postanu poznati većem broju marketing agencija i marketing menadžera u domaćim kompanijama, stvari će se neminovno promeniti i kod nas.\nMožda izgleda da zakon velikih brojeva i imena velikih kompanija izbacuju iz igre mala i srednja preduzeća u bezpoštednoj trci za potrošačima. Međutim, to je samo prividno, jer mobilni marketing pruža velike mogućnosti i najmanjima, pogotovu u trenutku kada je tržište mobilnog oglašavanja prilično daleko od svog zasićenja. Može se čak i reći da su mala preduzeća u situaciji da bolje iskoriste i monetizuju mobilni vid oglašavanja od onih velikih mega kompanija ili brendova.\nDa biste radili mobilni marketing više vam ne trebaju veliki novci. Ukoliko imate dobru mobilnu strategiju (plan) možete pokriti osnovne koncepte mobilnog marketinga, uz izuzetno niske troškove.\nU nastavku vam predstavljamo načine uz pomoć kojih možete i sami kreirati neke mobilne kampanje za vaše malo ili srednje preduzeće.\nSMS marketing nikada nije bio jeftiniji\nNije svaki koncept mobilnog marketinga za svaku kompaniju i tip industrije, ali ono što svakako jeste za svakoga je SMS marketing. Postoje brojne kompanije koje mogu da vam pruže uslugu slanja velikog broja SMS-ova ka bazi vaših proverenih ili potencijalnih potrošača (čiju saglasnost za slanje promotivnih poruka imate od ranije).\nListu ljudi kojima ćete slati promotivnu poruku trebate da formirate sami, strpljivim kreiranjem baze vaših potrošača koja, ako ništa drugo od podataka, mora barem da ima njihove brojeve mobilnih telefona. Cena po SMS poruci se kreće već od 0.01 eura ukoliko koristite usluge neke od ovih kompanija, mada ukoliko vaša baza nije velika (manja od 1000 ljudi) za slanje SMS poruka možete koristiti i neki prepejd ili postpejd broj i softver koji vam omogućuje da to radite sa svog računara. To svakako ima svojih nedostataka (brzina slanja i nedostatak potpisa pošiljaoca u headeru SMS-a).\nKako da uspešno pokrenete svoju SMS marketing kampanju možete pročitati ovde.\nBrendirane mobilne aplikacije za one sa jeftinijim ulaznicama\nMobilna aplikacija može da bude sjajan dodatak za prezentovanje vašeg brenda ili kompanije.\nSvakim danom je sve veći broj besplatnih softverskih alata koji vam omogućuju da bez ikakvog programerskog znanja u par desetina klikova kreirate svoju mobilnu aplikaciju za Android, iPhone, Windows Phone ili BlackBerry.\nKako kreirati brendiranu mobilnu aplikaciju možete pročitati ovde.\nPre nego da počnete bilo šta, dobro razmislite šta je to što želite da vaša aplikacija radi. Šta vam je najbitnije? Da li želite da vaš kupac ima mogućnost da kupuje kroz mobilnu aplikaciju? Da li želite da vaš kupac može da komunicira sa drugim vašim kupcima i da diskutuju o kvalitetu vaših usluga ili proizvoda pri ćemu će imati mogućnost da ih ocenjuju? Da li želite da vaša aplikacija bude jednostavna i ne pruža nikakve dodatne informacjie osim trenutne ponude, kontakt podataka i informacije o radnom vremenu? Mogućnosti su velike, a izbor je na vama.\nVeći skup različitih funkcionalnosti svakako povećava cenu izrade aplikacije. Cena razvoja mobilne aplikacije se kreće od par stotina do par desetina hiljada eura.\nAli evo i dobrih vesti! Postoji veliki broj programera mobilnih aplikacija koji su početnici i kojima treba konkretan zadatak kako bi kroz praktični rad došli do neophodnog iskustva. Takvi programeri ne košataju puno i sve što treba je naći ih. Budite sigurni da mogu da vam pruže uslugu razvoja mobilne aplikacije na više različitih platforma, a ne samo na jednoj. Takođe, budite sigurni da potpuno razumeju uslove i pravila za dobijanje neophodnih dozvola kako bi se vaša aplikacija našla na Apple App Store-u i na Google Play-u.\nMobile je budućnost društvenih mreža\nOk, imate sajt, ali nemate mobilni web sajt. Voleli biste da ga imate, ali trenutno nemate dovoljno resursa za razvoj web sajta prilagođenog za prikazivanje na mobilnim uređajima.\nRešenje može da bude u društvenim mrežama.\nPrethodnih nedelja je dosta govoreno o tome kako ne treba raditi mobilni marketing i prezentovano je nekoliko primera gde je sporno bilo upravo korišćenje QR kodova koji vode na neoptimizovane web sajtove. Ukoliko nemate sajt koji je optimizovan za mobilne telefone, a želite da koristite QR kodove kao način, linkovanje do vašeg Facebook fanpage-a može da bude opcija. Upravo je to bila ideja na koju su došli ljudi iz veoma malog preduzeća Ženska obuća “CVETIĆ”. Oni čak nemaju ni web sajt.\nUspešan primer mobilnog marketinga u malom preduzeću\nPretpostavimo da već imate svoju fan stranicu na Facebook-u. Ona će se podjednako dobro prikazivati ukoliko je neko poseti sa svog mobilnog uređaja. Sada postoji Facebook timeline ne samo na vašim ličnim profilima, već i na fan stranicama.\nNišta vas ne košta da omogućite da ljudi mogu da pronađu vaš mali ili srednji biznis putem sve popularnije geolokacijske društvene mreže Foursquare. Ukoliko želite da svoje mušterije nagrađujete za lojalnost i za posete vašim prodajnim mestima, Foursqare vam omogućuje da verifikujete svoje prodajne objekte i da za samo desetak dolara smišljate razne promotivne aktivnosti u vidu specials-a.\nDisplay oglašavanje na mobilnim telefonima\nU Srbiji još uvek nije aktuelno mobile oglašavanje uz pomoć tzv. rich media banera. Na žalost, Ad platforme na kojima rade mobilni web sajtovi i mobilne aplikacije domaćih publisher-a još uvek nisu spremne da serviraju takve tipove banera. Pored toga, skoro i da ne postoje lokalne marketing agencije koje bi umele da kreiraju napredne tipove banera za mobilno oglašavanje. Na zapadu je to uveliko trend, i kreiranje jedne kampanje sa interaktivnim rich media banerima ne košta manje od 10.000 eura.\nNo vratimo se u realnost i na mala i srednja preduzeća kod nas. Jedna od najboljih mogućih opcija jeste serviranje lokalnih reklama putem Google AdMob platforme. Prikazivanje ovih reklama se vrši na osnovu detaljnih opcija targetiranja, a pored toga može da sadrži i još dve sjajne funkcionalnosti:\n- prikazivanje reklama u zavisnosti od fizičke udaljenosti od radnje koja se reklamira, kao i\n- mogućnost uključivanja click-to-call opcije direktno u okviru same reklame\nCPC za ovakve reklame može da bude manje i od 0.30 eura i pošto postoji mogućnost da se budžet ograniči u zavisnosti od toga koliko želite da potrošite (kao i kod online oglašavanja), ovakav način promocije se pokazao veoma uspešan.\nMobile nastavlja da raste\nMobile će idalje nastaviti da raste – ne samo kao sredstvo komunikacije, već i kao neizostavni marketinški kanal. Nemojte ga nipošto zanemariti i propustiti priliku da na ovaj način dođete do novih i zadržite svoje postojeće potrošače, koliko god da ste veliki.


Spanać: Veoma traženo povrće, a ne zahteva posebnu negu tokom zime - Povrtarstvo | Agroklub.rs\nSremski okrug, Vojvodina, Sibač, Pećinci\nUzgoj spanaća tokom zimskih meseci može biti unosan posao, kada se zna da cena u ovom periodu ume da bude dosta visoka.\nSpanać je biljka koja može da se gaji tokom cele godine, najbolje uspeva na umerenim temperaturama između 15 i 18°C, ali može da podnese niske temperture, a ukoliko dobro ukorenjene biljke prekrije sneg podneće i niže temperature. Veoma je cenjen obzirom da je bogat belančevinama, vitaminima, gvožđem, kalcijumom pa se od davnina smatra veoma zdravom hranom.\nNe podnosi suvo i siromašno zemljište, tokom vegetacije zahteva mnogo vlage, jer zbog kratke vegetacije i plitkog korena biljka će dobro napredovati samo ukoliko je dobro snabdevena vodom, a obzirom da ne zahteva puno svetlosti može da se gaji i u međukulturi kada je više ili manje zasenčena. Zbog kraće vegetacije dolazi na drugo mesto u plodoredu, a najbolje ga je sejati nakon kupusa, graška, krastavaca, boranije ili paradajza. Proizvodi se direktnom setvom iz semena u nekoliko setvenih rokova.\nOvih dana spanać bere i Sava Gmizić iz sela Sibač opština Pećinci. Bavi se ratarstvom, stočarstvom, seje gotovo sve povrtarske kulture, a već nekoliko godina unazad tokom zime uzgaja i ovo povrće na površini od jednog jutra.\nPočetkom septembra zasejao je polovinu parcele, a dvadesetak dana kasnije ostatak kako berba ne bi došla u isto. Predusev bio je kukuruz pa je nakon berbe obavio oranje na dubini od oko 20 cm. Nakon toga prihranio je zemljište sa 400 kilograma mineralnog đubriva, freziranjem je odradio predsetvenu pripremu - dobro usitnio zemljište i žitnom sejalicom uradio setvu.\nNe podnosi suvo i siromašno zemljište, a tokom vegetacije zahteva mnogo vlage\n"Zasejao sam 15 kilograma semena na dubini od tri do četiri centimetra, a onda sve prešao kembridž valjcima zbog postizanje što ujednačenijeg nicanja i dodatnog ravnanja parcele. Spanać počinje da niče nakon pet do 10 dana što zavisi od vlažnosti zemljišta, a onda se prihranjuje sa 200 kilograma azota", kaže naš sagovornik dodajući da ukoliko nema kiše parcelu je neophodno dobro navodniti, jer ova kultura voli vodu koja će mu pomoći da dobro klija i brže formira biljku.\nKasnije dolazi vlažnije vreme kiše i snegovi koji mu obezbeđuju neophodnu vlagu. Usev pokrije agrilom, a kako nam je objasnio spanać podnosi temeperatutu do -5 ili nižu ukoliko je pokriven snegom.\n"Tokom jesenjeg i zimskog perioda ne traži mere nege obzirom da je hladno vreme te nema pojave insekata i ne javljaju se bolesti na listovima, znači nema ulaganja u mere nege što pojednostavljuje ovu proizvodnju", kaže Gmizić i napominje da je prvu berbu započeo početkom decembra, porodica bere, a uvek angažuje nekoliko radnika.\nSpanać se bere, kako nam je objasnio naš sagovornik, kada su listovi lepi krupni i kada ih ima šest do sedam. Berba se obavlja ručno, odnosno seku se oštrim noževima, prevozi se kući gde se mora obavezno oprati hladnom vodom. Nakon ceđenja pakuje se u najlonske džakove od pet kilograma i prevozi se do kvantaške pijace.\nNaš sagovornik kaže da ova kultura nije zahtevna i što je najvažnije nema puno ulaganja.\n"Moja ulaganja na ovu površinu - jedno jutro - su od 25 do 30 hiljada dinara, znači veoma skromna. Prinos, ukoliko je dobra godina, je od pet do šest tona po jutru, a trenutno ga prodajem na kvantaškoj pijaci po ceni od 120-130 dinara po kilogramu", kaže naš sagovornik ističući da je ove godine za razliku od prošle kada je bio duplo jeftiniji zadovoljan rezultatima, prinosom i cenom te će naredne sezone najverovatnije povećati površine.\n"To je veoma jednostavan za uzgoj, a obzirom da tokom zime na njivi nemamo drugog posla možemo u potpunosti da se posvetimo berbi i prodaji. Osim toga u ovo doba godine svaki dinar je dobro došao", kaže na kraju Gmizić.


Žalbeni pretres u predmetu 'Radovan Karadžić' zakazan za 23. i 24. april | BNN\nŽalbeni pretres u predmetu 'Radovan Karadžić' zakazan za 23. i 24. april\nPred Međunarodnim rezidualnim mehanizmom za krivične sudove\n16.04.2018 - 12:09\nŽalbeni pretres u predmetu 'Radovan Karadžić' pred Međunarodnim rezidualnim mehanizmom za krivične sudove (MMKS) zakazan je za 23. i 24. april.\nŽalbeni pretres će početi uvodnom riječi sudije Theodora Merona, predsjedavajućeg sudije u tom predmetu, nakon čega će Karadžić i Tužilaštvo iznijeti svoje usmene argumente o žalbi.\nIz MMKS-a podsjećaju da je Pretresno vijeće III Međunarodnog krivičnog suda za bivšu Jugoslaviju (MKSJ), u svojoj presudi izrečenoj 24. marta 2016. osudilo je Radovana Karadžića, bivšeg predsjednika Republike Srpske i vrhovnog komandanta njenih oružanih snaga, za genocid, zločine protiv čovječnosti i kršenja zakona i običaja ratovanja počinjene od srpskih snaga u toku oružanog sukoba u Bosni i Hercegovini (BiH) od 1992. do 1995.\nIzrečena mu je kazna zatvora u trajanju od 40 godina.\nKaradžić je proglašen krivim za genocid na području Srebrenice 1995. godine, za progon, istrebljivanje, ubistvo, deportaciju, nehumana djela (prisilno premještanje), terorisanje, protivpravne napade na civile i uzimanje talaca.\nIstovremeno, oslobođen je krivice po optužbi za genocid u drugim opštinama u BiH tokom 1992.\nVijeće je zaključilo da je Karadžić te zločine počinio putem učešća u četiri udružena zločinačka poduhvata (UZP).\nSuđenje je počelo 26. oktobra 2009. i trajalo je ukupno 499 sudskih dana, tokom kojih je prihvaćeno nekih 11.500 dokaznih predmeta.\nPretresno vijeće je saslušalo ukupno 586 svjedoka, od kojih su 337 bili svjedoci tužialštva, 248 svjedoci odbrane, a jedan svjedok svjedočio je na poziv Pretresnog vijeća.\nU skladu sa članom 2 Prelaznih odredaba Mehanizma, obje strane u postupku su, 22. jula 2016., pred Mehanizmom podnijele najavu žalbe na prvostepenu presudu MKSJ-a. Svoje žalbene podneske strane u postupku dostavile su 5. decembra 2016., a 6. aprila 2017. okončano je iznošenje usmenih argumenata o žalbi.\nSavet bezbjednosti Ujedinjenih nacija osnovao je 22. decembra 2010. Mehanizam radi sprovođenja više osnovnih funkcija Međunarodnog krivičnog suda za Ruandu i MKSJ poslije okončanja njihovih mandata, uključujući okončanje ograničenog broja predmeta koji su naslijeđeni iz rada ova dva suda, saopćeno je iz MMKS-a.


LEGO CREATOR DRONE EXPLORER LE31071 | Kockalend internet prodavnica\nŠifra artikla: LE31071\nBudi oko na nebu sa ovim 3-u-1 Dron istraživačem!\nUzleti u nebo i gledaj iz ptičije perspektive sa ovim kul 3-u-1 dronom istraživačem, koji obuhvata veliki kokpit koji se otvara, dvostruke rotore, podižuće hvataljke i kul hromatsku šemu u kombinaciji narandžaste, bele i crne boje. Pošalji dron u tajne misije, snimaj akciju iz vazduha i vrati ga nazad u bazu. Kada završiš, ponovo napravi dron istraživača i uputi se ka močvari sa moćnim močvarnim čamcem ili izvedi neke smele manevre u klasičnom propelerskom avionu.\nDimenzije drona istraživača: 6 x 12 x14 cm\nDimenzije močvarnog čamca: 6 x 11 x 4 cm\nDimenzije aviona sa propelerom: 3 x 12 x 12 cm\nBroj delova: 109 kom\nSet sadrži: dron sa duplim rotorima i otvorivim kokpitom i opremom za sletanje koja se modifkuje u čamac ili avion sa propelerima\nLEGO Creator LE31094\nIzgradi sve modele: trkački avion, helikopter i mlaznjak pomoću ovog LEGO® Creator ...\nLEGO Creator LE31093\nUživaj u avanturama jedrenja sa egzotičnim životinjama na LEGO® Creator 3 u 1 rečno...\nLEGO Creator LE31092\nIzgradi i ponovo napravi helikopter, gliser ili jedrilicu ovaj LEGO® Creator 3 u 1 ...\nLEGO Creator LE31091\nIzaberi između 3 alternativne igračke pomoću ovog 3 u 1 seta sa Transporterom ša...


Avedoere Inlet : hoteli blizu, fotografije, adresa, Данска plan, blizu, rezervacija\nAvedoere Inlet (Данска)\nVodena površina: East Sea to Kalveboderne Inlet\nStil hotela Crowne Plaza Copenhagen Towers je Luksuzan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Poslovni centar, Posluženje doručka u sobi , SaNastavakmo za nepušače, Televizija, Klimatizovano. Crowne Plaza Copenhagen Towers ima 366 soba/e/u. Cene se kreću od 58 305 dinar - Srbija za najjeftinije sobe, ali na raspolaganju su sobe svih kategorija: od soba tipa Standard Room-Advanced Purchase do soba tipa Design suite with view.Na 12 minuta kolima udaljenosti od centra, ovaj hotel u ulici Ørestads Boulevard 114-118 sa pozicijom jug za grad Kopenhagen, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Aerodrom Kastrup se nalazi na oko 10 minuta kolima od hotela (5 kilomet(a)ra ).Uživajte u pogodnostima koje ovaj hotel pruža, kao što je na primer unutrašnji bazen. Ovaj hotel pruža i posebne pogodnosti, kao što je na primer: tereni za golf u blizini.Pripada hotelskom lancu Crowne Plaza Hotels & Resorts.Ima brzu internet konekciju.Napomena:U ovom hotelu biće Vam na raspolaganju privatni parking.Sakrijte


RTCG - Radio Televizija Crne Gore - Nacionalni javni servis :: Košarka :: Pobjeda Čikaga, 26 poena Vučevića\n25. 01. 2022. 08:44 >> 08:48\nPobjeda Čikaga, 26 poena Vučevića\nKošarkaši Čikaga pobijedili su Oklahomu sa 111:110, a predvodio ih je Nikola Vučević sa 26 poena 15 skokova i četiri asistencije.\nAjo Dosunmu sa 24 poena i osam asistencija i Zek Levin sa 23 poena, sedam skokova i sedam asistencija.\nKošarkaši Finiksa pobijedili su Jutu sa 115:109 i ostvarili sedmu uzastopnu pobjedu u NBA ligi.\nFiniks su predvodili Devin Buker sa 33 poena, sedam skokova, tri asistencije, dve ukradene lopte i dvije blokade i Kris Pol sa 27 poena, 14 asistencija i devet skokova. Kameron Džonson u pobjedi je učestvovao sa 20 poena i šest skokova, a Bismak Bijombo sa 16 poena i 13 skokova.\nJuta je početkom posljednje dionice vodila sa 95:91, ali je Finiks odgovorio serijom 14:2 tokom koje je 36-godišnji Pol pobijedio prvih pet šuteva, uključujući dvije "trojke".\nŠansi sada imaju 37 pobjeda i devet poraza i izjednačili su rekord franšize iz sezone 2006/2007 za najbolji start sezone. Oni su najbolja ekipa lige, a iza je Golden Stejt sa 34/13.\nKošarkaši Klivlenda pobijedili su Njujork sa 95:93 i ostvarili sedmu pobjedu u posljednjih osam utakmica. Kevin Lav bio je najefikasniji u pobjedničkom timu sa 20 poena uz 11 skokova, Evan Mobli postigao je 15 poena uz 12 skokova, a Darijus Garland dodao je 13 poena i 12 asistencija.\nKošarkaši Nju Orleansa pobijedili su Indijanu sa 117:113. Devonte Grejem bio je najefikasniji u pobedničkom timu sa 25 poena. Dobru partiju prikazali su i Džoš Hart sa 22 poena uz 10 skokova i Jonas Valančijunas sa 16 poena, 12 skokova i šest asistencija.


Auto delovi: RV trade – Novi Sad – Motorna vozila\nHome / Auto delovi: RV trade – Novi Sad\nProdaja originalnih auto delova i opreme na veliko i na malo. Prodavnica auto delova za Volkswagen, Audi, Opel, Renault, Citroen, Pežo, Mercedes, Fiat, BMW i Ford.\nNaš veliki lager auto delova garantuje da ćete kod nas pronaći sve što Vam zatreba, dođite i uverite se i sami u kvalitet naše ponude.\nAuto delovi RV trade\nUlica Partizanska 52\nTelefon: 021 63-41-266\nAuto delovi: Tošić Trade – Beograd Uvoz i prodaja auto delova raznih marki vozila, u našoj prodavnici pronaćićete veliki asortiman proizvoda koji će zadovoljiti sve Vaše potrebe za Vaše vozilo. Tošić Trade Ulica Mihaila Bulgakova 38…\nAuto delovi: Total trade doo – Beograd Veliki izbor auto delova u našoj prodavnici opravdaće kvalitet usluge i dobar glas koji nas prati, dođite i sami se uverite u to zašto za nas kažu da smo najbolji.…\nAuto delovi: Omni trade – Beograd Autodelovi za automobile raznih marki i tipova u našoj prodavnici učiniće za Vas kupovinu kao pravo uživanje. Naš kvalitet usluge i asortiman prodavnice auto delova mogu to da Vam garantuju,…\nAuto delovi: Digama Trade doo – Beograd Velprodaja auto delova za putnička i motorna vozila. Asortiman prodavnice auto delova će zadovoljiti Vaše potrebe, mi smo ubeđeni u to ako nam ne verujete dođite i sami se uverite. Digama…\nAuto delovi: Liki trade – Beograd Veliki asortiman prodavnice auto delova na jednom mestu. Dođite i uverite se u kvalitet naše ponude, mi postojimo već dugi niz godina isključivo zbog vas. Autodelovi Liki trade Ulica Partizanske…\nAuto delovi: Cid trade doo – Beograd Uvoz i prodaja auto delova za razne tipove vozila, pored toga prodajemo i auto opremu kao i potrošni materijal. Cid trade doo Ulica Đačkog Bataljona 1/14, Obrenovac 11000 Beograd …


LJUBAVNA MAGIJA: Da nijednu drugu NE POGLEDA, da ne zna ŠTA GA JE SNAŠLO -\n1. Marta 2019\tOff\tBy Admin\nSledeći trik malčice je zahtevniji od prethodna dva, a dejstvo mu je isto. Potrebno je da mu skuvate kafu sa krilom od slepog miša. Vi ćete piti kafu sa šećerom, a on sa komadićima slepog miša. On tada postaje vaš lični slepi miš, slep za sve druge.


Foto: N.N. Dodik: Milanović u pravu kada osporava legitimitet Šmita\n"Kakva je to drskost da neimenovano lice, bez legitimiteta, na odgovornost poziva šefa države garanta sporazuma kojim je institucija visokog predstavnika uvedena u BiH. Zoran Milanović je legalno izabran predsjednik Hrvatske i nije valjda da Šmit misli da će ga ućutkati pismima?! Previše je svjedoka njegovog nelegalnog dolaska da bi on toliko pisama uspio poslati. Ono što je ipak vrijedno u ovom slučaju jeste da je Kristijan Šmit čuo za Aneks 10 Dejtonskog sporazuma", objavio je Dodik na Twitteru.\nAutomobil sletio u korito rijeke, povrijeđena jedna osoba\n23 jun 2022 @ 18:00


Komentari - NAJNOVIJI KORONA PRESEK Ovo su današnje brojke\nTreća godina je gde deca imaju propusta u gradivu niko Ružiću od vas ne pravi model da se deci olakša upis završetak osnovne i srednje škole,nego svaka godina sve gora.Ministsr bi tako mogao biti svako od nas bez idejerazumevanja,ali srećom april je blizu.\nSvaki dan neke nove mere, stres, maske pretnja da se ne skidaju dobiće tamo neki ukor vrlo nebitan za njih, bitnije je da razmisle o zdravlju dece i mentalnom i fizičkom.Večito pritisak svakodnevni,pored pretrpanog gradiva, su deca izgubila volju za školu.\nEkskurzije nemojte ni da predlažete,do sada je pola rata bilo uplaćeno,od toga ništa do sad ni jedna rata užasan rizik.Uvek pričate ne skupovi, a predavači uvek đake i dva puta dnevno da dođu u školu.To je ne organizovanist.\nŠto se maski tiče prvi ih oredavači ne nose kako treba šta onda deci da kažu.Ružić ništa ne ume da odradi kako treba.\nCudno da Vam nista nije jasno! Ljudi se razboljevaju po drugi put...testiraju se vise puta. U istom danu jedna osoba uradi i brzi i PCR test... Jel ima jos nesto da Vam nije jasno?? E Danijela...\nZvali su nas da je dete bolesno,došli smo i 4.sata čekali na redkod lekara i suprug temperaturu dobio,šta vi hoćete od nas?Zamolite Amerikance neka vam daju model prava deteta.\nNiko ne sme da preti đacima merama neka se đaci ponašaju kako žele. Maske ih guše rasulo svuda, što da i oni nemaju svoja prava.Ostavite ih kod kuće mi smo tu uvek za njih, a predavači neka drže onlajn časove.\nНИЈЕ БАШ ТАКО У ПРАКСИ @ Momir ... 16:48\nЈесте у теорији да деца носе маске по школама, али у пракси углавном није. Маске носе деца која хоће да носе маске, а већина то не ради. То што деца не носе маске по школама, осим ако баш хоће, још један је разлог да деца не треба да иду онлајн, него нормално офлајн.\nSvi na ulice ionako je Beograd prazan svi su na zimovanju,a u Vojvodini takođe prosveta dozvoljava da deca idu na zimovanje,za vreme škole.Ko to sme da pravda?To je diskriminacija,zakon za sve isti, škola je obavezna,a vama su pare ovde u našem Beogradu najbitnije.\nZatvorite škole momentalno, ovo nije normalno šta radite.\nDođite u škole sedite sa naskama 7/8 časova da vidiiš Ružiću šta ćeš reći povedi i decu svoju neka se guše kao i naša.Za svu decu na svetu ista prava!\nČak i u SAD deca idu u skole i obdanista, imam tamo rođake. Ne moramo da im upropastimo još jednu školsku godinu, mada vidim da ima dosta onih koji bi to voleli.\nMeni nije jasno koliko mi to imamo stanovnika. Za dve godine koliko je ljudi bilo pozitivno.. nista mi nije jasno. Kao da smo rusi ili kinezi. Korona postoji, a zar je moguce da ljudi na kijavicu odmah trce kod lekara. Gde su grip, respiratorne infekcije?\n@Milioni : Odgovor je da sada i privatne laboratorije dostavljaju podatke o pozitivnim testovima. Naravno da nije sve iz jedne laboratorije. U ovaj broj ulaze i pcr i antigen testovi ( drzavne i privatne lab).\nSuper corona opada, nestaje polako!\nТАЧНО, БРИТАНИЈА ЈЕ СВЕТИОНИК СЛОБОДЕ @ Bot ... 15:50\nТачно је, Британија укида следеће недеље сва мере и сматра корону, по опасности, болешћу типа грипа. Ми овде треба да средимо рачуне са домаћим медицибанима и сличнима који сада шире панику отприлике овако: Омикрон је слаб, али ће деца да помру. Медицибани морају бити заустављени\nIdemooo jos malo pa 20000 mozemo mi to... dajte jos koncerata, dočeka, žurki da svetina zadovolji svoje nagone. Koga briga za posledice\nJavite matematicaru da mu je model pao u vodu jer danas nije pad broja zaraženih nego je testirano 2000+ manje nego juče. Procenat zaraženih je visi\nSram vas bilo dete mi se vratilo iz škkle sa temperaturom jedva hoda.Vi se smišljate kao babe šta da raditeti? Ružiću idi ćoveče ti si sramota naroda, zajedno sa Brnabić bez morala.\nПРИЧАШ И ИЗМИШЉАШ @ Inspekcije u škole ... 15:51\nМоје жена ради у школи. Школе нису никаква посебна опасност ни за децу, ни за наставнике. Нарочито нису школе никаква опасност за децу. Ово о наводној угрожености деце најобичнија је медицибанска свињарија и злочин. Као омикрон је слаб, али ће деца да помру. Глупости.\nA,pa da ćekate ßta će da vam jave sa planina do kad će zimovati.Sram vas bilo decu iz Vojvodine,ste već razboleli vraćanjem u škole,a drugi se vuku na zimovanju i ti časovi se pravdaju.Ko taj zakon podržava? Dosta ja vaših laži!\nPojačati okupljanja na trgovima, koncerte, stranačka okupljanja i problem rešen\nPustili su nas ,nece nista da preduzmj,pa ni narod se bas ne pridrzava mera,niko masku,okupljanja pokaficima,kakve ko id propusnice,pa vakcinisani se zarazavaju a kao takvi i prenose virus,znaci svako neka pazi na sebe,zar treba da cekamo instrukcije posle dve godine\nInspekcije u škole\nU školama direktori realno stanje ne prikazuju,samo prete ukorima nastavnici da se maske nose.Važnija kazna od zdravlja dece, nigde u svetu nema ljudi kao u našoj vlasti.\nU Engleskoj kovid prestaje u cetvrtak. Ukinuti kovid pasosi\nDo sad nikada nisam bila za online opciju ,medjutim ovo je bacanje dece u vatru u suprotnom, produzetak raspusta nedelju-dve ili onlajn,zaista nece mnogo izgubiti,i naravno od 1. do 4. razreda isto da vazi! Kako ostaju kuci tako mali za letnji raspust! MINISTRE!!!!\nŠto nisi do sad Ružiću odradio čekaš šta će ti narediti da izneš u javnost,a đaci pune bolnice i virus porodicama prenose.Sram te bilo ko si ti gori nije mogao da de nađe od tebe.Stidi se!\nNas i Rusa 300 miliona....u kojoj se to laboratotlriji obradi 40 000 testova, bas me zanima....\nMedju "zarazenima sam.... inace dodala u kovid ambulanti, cekajuci s temperaturom 4 sata. Hvala strucnjaci!\nHocete nesto preduzeti,aman,ili dajte svi ostavke,krizni stab,ministri,premijeru...\nSramota sta radite i ovaj Branko Ruzic! Nadam se da ce doneti pravo odluku, tj da se ide onlajn. Od kad je on odgovaran za skole sve je propalo, slusa naredbe politicke strane. Ovo je sramota za jednu drzavu!\nDodjite u skole, tu bolesti nema.\nSolidne brojke po vasem sistemu!!!\n11:06 Javorka je 50 godina muku mučila sa retkom bolešću koju ima samo 90 Srba: Greškom je ostala bez zdravog slepog creva, a trudnoća je mogla da je ubije\n11:04 Merenje šećera u krvi, pritiska i telesne mase sutra besplatno za Novosađane, EVO NA KOJOJ LOKACIJI


Reč života – avgust 2019. | Serbia\nTi si na: Home > Reč života > Reč života – avgust 2019.\nReč života – avgust 2019.\n“Jer gde je vaše blago onde će biti i srce vaše” (Lk 12,34)\nSrce je najintimniji, skriveni, vitalni deo nas; ono najdragocenije “blago”, koje nam daje sigurnost za danas i za sutra. Srce je takođe sedište naših vrednosti, koren naših konkretnih izbora; to je tajno mesto u kojem se odigrava smisao našeg života: šta zapravo stavljamo na prvo mesto u životu? Koje je to naše “blago” zbog kojeg smo u stanju da zanemarimo sva druga?\nU potrošačkom društvu zapadnog sveta, sve nas usmerava kao tome da zgrćemo materijalna dobra, da se fokusiramo na sopstvene potrebe i ignorišemo potrebe drugih, u ime individualnog dobrostanja i ličnog prestiža. Ipak, Luka Jevanđelista, u jednom veoma različitom kulturnom kontekstu, navodi ove Isusove reči, kao suštinsko i univerzalno učenje, za muškarce i žene svih vremena i svih podneblja.\n“Jer gde je vaše blago onde će biti i srce vaše”.\nJevanđelje po Luki snažno naglašava potrebu za odlučnim, definitivnim i tipičnim izborom Isusovog učenika: Bog Otac je istinsko Dobro, ono koje mora zauzeti čitavo srce hrišćaninu, po primeru samog Isusa. Ovaj ekskluzivni izbor donosi sa sobom to da se pouzdano predamo Njegovoj ljubavi i mogućnost da se postane istinski “bogat”, jer takva su Božja deca i naslednici njegovog Kraljevstva.\nTo je pitanje slobode: da ne dopustimo da budemo opsednuti materijalnim dobrima, već da budemo istinski gospodari nas samih.\nZaista, materijalno bogatstvo može zauzeti “srce” i uzrokovati rastuću anksioznost da se i dalje poseduje, sve do stvarne zavisnosti. Umesto toga, milostinja, na koju smo pozvani u ovom delu Jevanđelja, pitanje je pravde diktirano milosrđem, koje čini “srce” mekim i otvara se bratskoj jednakosti.\nSvaki hrišćanin zasebno, kao i cela zajednica vernika može iskusiti istinsku slobodu kroz podelu dobara, materijalnih i duhovnih, s onima kojima su u potrebi: to je hrišćanski način života koji svedoči o istinskom poverenju u Oca i postavlja čvrste temelje za civilizaciju ljubavi.\nDa bi se oslobodili ropstva posedovanja, Kjara Lubik nas prosvetljava svojom sugestijom: «Zašto Isus toliko insistira na nezavisnosti od dobara, do te mere da je čini neophodnim uslovom da ga možemo slediti? Zato što je istinsko blago našeg postojanja On! […] On želi da budemo slobodni, sa dušom koja je očišćena od svake vezanosti i svake brige, tako da ga zaista možemo voleti svim svojim srcem, umom i snagom. […] On traži od nas da se odreknemo naših bogatstava jer želi da se otvorimo i drugima […]. A najjednostavniji način odricanja je davanje.\nDati Bogu ljubeći Ga. […] A da bi mu pokazali tu ljubav, volimo svoju braću i sestre, spremni da stavimo sve u igru radi njih. Iako nam se to možda ne čini, imamo toliko bogatstva da podelimo: ljubav u srcu, srdačnost, radost komuniciranja; vreme za druge, molitve, unutrašnje bogatstvo. Nađu se uvek i neke stvari: knjige, odeća, vozila, novac […] Dajmo bez previše računice: “Ali ova stvar mi može poslužiti u ovoj ili onoj prilici […]”. Sve može biti korisno, ali tu napast treba da stavimo u drugi plan, jer mnoge vezanosti prodru tako u naša srca i neprestano stvaraju nove potrebe. Ne, pokušajmo da posedujemo samo ono što je neophodno. Gledajmo da ne izgubimo Isusa zbog neke računice, za nešto bez čega možemo“.\nMarisa i Agostino, koji su u braku trideset i četiri godine, pričaju: «Nakon osam godina braka, sve je išlo vrlo dobro: kuća i posao bili su onakvi kakve smo i želeli, a onda je stigao predlog da se iz Italije preselimo u latinoameričku zemlju, da bi podržali mladu hrišćansku zajednicu. Između hiljadu glasova strepnje od nepoznatog u budućnosti, od strane ljudi koji su nam rekli da smo ludi, posebno smo osetili jedan, koji nam je dao veliki mir – Isusov, koji nam je predlagao: “Dođi i sledi me”. Tako smo i učinili. Našli smo se u potpuno drugačijem okruženju od onog na koji smo navikli. Nedostajalo nam je mnogo toga, ali zauzvrat smo uviđali da dobijamo mnogo nečeg drugog, kao što je bogatstvo odnosa sa mnoštvom ljudi. Iskustvo Promisla je takođe bilo veoma snažno: jedne večeri smo organizovali malu zabavu i svaka porodica je donela nešto tipično za njihovu kulturu za večeru. Upravo smo se vratili sa putovanja iz Italije sa jednim dobrim parčetom sira parmezana. Borili smo se između želje da podelimo jedan deo sa porodicama i mišlju da ćemo uskoro opet biti bez toga, ali smo se setili Isusovih reči: “Dajte i daće vam se …” (Lk 6,38). Pogledali smo se i rekli: ostavili smo domovinu, posao, rođake, a sada se vezujemo za komad sira. Uzeli smo jedno parče i poneli ga. Dva dana kasnije, neko je zvonio na vratima: to je bio turista koga nismo poznavali, prijatelj naših prijatelja, koji nam je doneo paket od njih. Otvorimo smo ga i našli veliki komad parmezana unutra. Isusovo obećanje “…meru dobru i nabijenu i stresenu i prepunu daće vam u naručje vaše.‟ obistinilo se.\n C. Lubich, Parola di Vita settembre 2004, in eadem, Parole di Vita, a cura di Fabio Ciardi (Opere di Chiara Lubich 5; Città Nuova, Roma, 2017) pp. 729-731.\nCf. Lc 12, 33.


veliki-izazovi - strana 7 - Vesti - Svet Plus\nKad se Anabela i Andrej posvađaju, on ..\nveliki izazovi najnovije vesti - strana 7\nDragana Mirković iskreno: Koncertom u Areni sam izazvala veliki broj ..\nDragana Mirković 3. oktobra održaće svoj solistički koncert u Kombank areni, kojim će ujedno i obeležiti trideset godina postojanja na muzičkoj sceni. Nakon što se u medijima pojavila informacija, kako će to ujedno biti i kraj njene karijere, pevačica je odlučila da putem Fejsbuka dezifonrmacije koje se ovih dana plasiraju.\nSnajka optužila Eru Ojdanića: On je veliki lažov!\nSnajka Ere Ojdanića, nedavno je napustila pevačevog sina i iselila se iz kuće u Meljaka. Jelena, optužuje poznatog folkera da u medijima laže kako je samo otišla u Resnik kod majke.\nGrupa Regina: Naši životi su jedan veliki cirkus (Foto)\nGrupa Regina priprema novi singl kojim najavljuje seriju pesama i spotova koji u muzičkom, tekstualnom i video pristupu predstavljaju potpuni zaokret i novi zvuk u odnosu na dosadašnju karijeru.\nRijana veliki ljubitelj fudbala: Želi da kupi engleski fudbalski klub (Foto)\nPevačica Rijana ozbiljno se zaljubila u fudbal nakon Svetskog prvenstva u fudbalu koje je nedavno održano u Brazilu. Sem što je tokom celog prvenstva bila u centru pažnje, nastavila je da pažnju privlači upravo zahvaljujući ovom sportu i to tako što planira da i sama poseduje jedan klub.\nČinjenice o seriji Prijatelji koje niste znali: Zašto su Rejčel i Ros bili u ..\nPostoje stvari o seriji "Prijatelji" koje mnogi od nas ne znaju, a koje su sad otkrivene. Ništa tu nije previše dramatično, ali je svakako zanimljivo saznati detalje o nastajanju serije, posebno one iz privatnih života glumaca koji su uticali i na sam scenario.\nMiligram 29. novembra pravi veliki koncert u Kombank Areni!\nMiligram je jedan od najmlađih, a opet najpopularnijih bendova u regionu i uspešnu karijeru koju je uspeo da ostvari u vrlo kratkom periodu ovaj bend krunisaće velikim koncertom u Kombank Areni 29. novembra.\nBili Ajdol spreman za veliki rokenrol maraton na Kalemegdanu!\nBritanski roker Bili Ajdol koji će večeras održati koncert na Kalemegdanu stigao je jutros u Beograd i kaže da se odlično oseća i da se raduje nastupu u prestonici.\nDalibor Andonov Gru novim singlom najavljuje veliki povratak na muzičku scenu\nReper Dalibor Andonov, poznatiji kao Gru, snimio je novi singl pod nazivom "Samo za tvoje oči", kojim ujedno najavljuje novi album i povratak na muzičku scenu, posle dvogodišnje pauze.\nHoroskop najavljuje probleme: Mlad mesec donosi nova iskušenja!\nHoroskop najavljuje probleme za ova tri znaka! Mlad mesec donosi nova iskušenja sudbine od 24. marta. Takođe, ..\nDa li je korona opasnija za pušače? Lekari odgovaraju!\nDa li je korona opasnija za pušače? Lekari odgovaraju! Odgovor je potvrdan čak i ako u ovom trenutku ima premalo ..\nBiblijski hleb bez brašna! (RECEPT)\nBiblijski hleb je po legendi pripremao prorok Jezekilj, bez brašna, koristeći samo klice žitarica i mahunarki. Mana je ..\nTrbušnjaci čvrsti kao kamen! Potrebno vam je samo 10 minuta na dan!\nDo vitke linije nije teško doći! Trbušnjaci čvrsti kao kamen! Potrebno vam je samo 10 minuta na dan, a to svako ..


ASMEDI Newsletter, Februar 2015. No.241\nNovi Registar medija\nNewsweek u Srbiji\n52. Najplemenitiji podvig\nReporteri bez granica o slobodi medija\nDigitalna izdanja napreduju\nGoogle će prikazivati i Twitove\nAgencija za privredne registre (APR) saopštila je da će 13. februara početi da vodi Registar medija, čime prestaje sa radom Registar javnih glasila. Elektronske podatke iz Registra javnih glasila APR će uneti u bazu podataka novog Registra medija po službenoj dužnosti, dok će izdavači medija imati rok od šest meseci da ispune zakonsku obavezu prijavljivanja podataka koji se nisu registrovali u starom registru. Uspostavljanjem novog registra biće obezbeđena javnost podataka i dokumenata o pravnim i fizičkim licima koja imaju više od pet odsto udela u osnivačkom kapitalu izdavača i o njihovim povezanim licima, kao i podatke o drugim izdavačima u kojima ta lica imaju više od pet odsto udela u osnivačkom kapitalu. Osim toga, javnosti će biti stavljeni na uvid i podaci o državnoj pomoći i novčanim sredstvima koja medijima dodeljuju državni organi, lokalna samouprava, organizacije sa javnim ovlašćenjima ili pravna lica koje osniva ili finansira Srbija, autonomna pokrajina ili lokalna samouprava, navodi se u saopštenju. Registar će pružati i javne podatke o prosečno prodatom tiražu medija u kalendarskoj godini koji će se prijavljivati do 31. marta tekuće godine za prethodnu godinu.\nNEWSWEEK OD SADA I U SRBIJI\nMagazin Newsweek više od 80 godina predstavlja stub svetskog novinarstva i sinonim je za kvalitetno izveštavanje iz oblasti politike, društva, popularne kulture i nauke. Newsweek je već decenijama simbol jakog brenda, koji čitaocima nudi moćnu kombinaciju vesti, kulture i ideja sa jasnim stavom – dajući prvu i poslednju reč o najvažnijim događajima današnjice. Srpsko izdanje magazina biće sedmi član međunarodne porodice Newsweeka – uz špansko, južnokorejsko, japansko, poljsko, arapsko i tursko izdanje. Svakog ponedeljka, čitaoci će imati priliku da na 80 strana kvalitetnog sadržaja pročitaju ključne priče i intervjue koji intrigiraju domaću i svetsku javnost. Prvi broj u tiražu preko 200.000 primeraka poklanjen je čitaocima 9. februara uz dnevne novine Kurir i Danas. Povodom izlaska prvog broja organizovan je i gala prijem u hotelu Metropol, na kome su pored brojnih zvanica iz sveta medija prisustvovali i ministar kulture i informisanja Ivan Tasovac, ministarka građevinarstva i saobraćaja Zorana Mihajlović i ministar energetike Aleksandar Antić, kao mnoge javne ličnosti. Glavni odgovorni urednik, Milorad Ivanović, predstavio je gostima svog zamenika Vojislava Tufegdžića, kao i ostale članove redakcije Njuzvik Srbija.\nU tradicionalnoj akciji „Novosti“ - „Najplemenitiji podvig godine“ žiri je 30. januara, izabrao najbolje među humanim i nesebičnim ljudima koji su obeležili 2014. godinu. Dodeljeno je 17 plaketa, 4 zlatne, koje će biti dodeljene na svečanosti 25. februara u Skupštini grada Beograda. Žiri, kojem je po tradiciji predsedavao akademik Matija Bećković, odlučio je da zlatnu plaketu za najplemenitiji pojedinačni podvig dobije Suzana Stanković, profesorka iz Vladičinog Hana, majka troje dece, koja je svojoj učenici Milici Stanković donirala kožu. Zlatna pleketa za dečji podvig pripala je petnaestogodišnjem Ognjenu Peranoviću iz Čačka, koji je iz Morave spasao oca i sina, Mirsada i Damira Canovića. Ruskim spasiocima, koji su tokom katastrofalnih majskih poplava u Obrenovcu izbavili više od dve hiljade ljudi, među kojima 400 dece, pripala je zlatna plaketa za kolektivni podvig godine. Zlatna plaketa za podvig, posthumno će biti dodeljena za podvig hrabrog vatrogasca Dejana Lazarevića iz Topole, koji je stradao u majskim poplavama spasavajući iz podivljale Jasenice meštanina sela Gorovič. Pored predsednika žirija, akademika Matije Bećkovića, svoj glas za izbor najplemenitijih dali su i akademik Dušan Kovačević, zastupnik načelnika VMA pukovnik Zoran Šegrt, košarkaški as Dejan Bodiroga, glumice Rada Đuričin i Tanja Bošković, čuveni vaterpolista Aleksandar Šapić, direktor „Comtrade“ Veselin Jevrosimović, modna kreatorka Verica Rakočević i generalni direktor i glavni urednik kompanije „Novosti“ Ratko Dmitrović.\nU organizaciji Media News&Consulting i Asocijacijacije medija i uz podršku Ambasade SAD u Beogradu, uspešno je realizovan dvodnevni seminar na temu "Kako izveštavati o krizama i konfliktim situacijama", kome je prisustvovalo 25 novinara iz medijskih kuća širom Srbije. Učesnike je pozdravio, a ujedno bio prvi govornik Zoran Sekulić, predsednik UO Asocijacije medija i vlasnik Agencije Fonet. Nesvakidašnja tema okupila je kao govornike – predavače, koji su iz najrazličitijih uglova mogli da osvetle problem kriznog izveštavanja i prenesu iskustva na novinare. Među govornicima su, između ostalih, bili i Ljiljana Smajlović, glavna urednica „Politike“, Marija Obradović, predsednica Odbora za odbranu i unutrašnje poslove skupštine Srbije, Predrag Marić, pomoćnik ministra unutrašnjih poslova, Slobodan Georgijev, programski koordinator BIRN, Ljilja Boljanović, direktorka agencije Olaf&McAteer... Posebnu pažnju privuklo je izlaganje press atašea Ambasade SAD – Stivena Starka na temu Krizno izveštavanje – američka iskustva. Moderator skupa bio je glavni urednik magazina „Vreme“ Dragoljub Žarković. Direktor Media News&Consulting – Zoran Papić najavio je niz sličnih skupova tokom 2015. godine, dok je izvršna direktorka Asocijacijacije medija - Dalila Ljubičić, pored ovih seminara najavila i novu seriju od desetak medijskih treninga u saradnji sa DWAkademijom, koja će početi od sredine aprila meseca.\nKODEKS NOVINARA PREKRŠEN 16 PUTA\nKomisija za žalbe Saveta za štampu je u poslednja tri meseca rešila 23 žalbe na sadržaje štampanih i onlajn medija i donela 16 odluka o kršenju Kodeksa novinara Srbije, od čega je u devet slučajeva prekršeno više tačaka Kodeksa. Ovo je, između ostalog, saopšteno na redovnoj konferenciji za novinare tog samoregulatornog tela na kojoj su javnosti predstavljeni najinteresantniji slučajevi o kojima je Komisija odlučivala. Broj žalbi Savetu, kako je rečeno, stalno raste, a mediji i dalje najčešće krše odredbe Kodeksa koje se odnose na istinitost izveštavanja, i to posebno kad je reč o nerazlikovanju činjenica od komentara, pretpostavki i nagađanja. Komisija u jednom slučaju nije uspela da usaglasi odluku jer je prvi put odlučivala o sadržaju koji je dnevni list preuzeo sa društvene mreže, pa su njeni članovi bili podeljeni u oceni kolika je odgovornost medija za takvo „prenošenje“ sadržaja. Predsedvajući Komisije za žalbe, Ivan Cvejić, glavni i odgovorni urednik agencije Beta, pozvao je građane i institucije da se obrate Savetu za štampu ukoliko smatraju da su oštećeni pisanjem medija, ali i kompanije i marketinške agencije da u planiranju budućih propagandnih aktivnosti više pažnje obrate na odluke Saveta za štampu i na to ko od medija krši kodeks, pa da o tome vode računa kad odlučuju o oglašavanju.\nMinistarstvo kulture i informisanja raspisalo je konkurse za finansiranje ili sufinansiranje projekata za 2015. godinu u sledećim oblastima: kulturno nasleđe, savremeno stvaralaštvo, javno informisanje i međunarodna saradnja. Konkursi za finansiranje ili sufinansiranje projekata u oblastima kulturnog nasleđa, savremenog stvaralaštva i javnog informisanja otvoreni su do 3.3.2015. godine, dok su konkurs za sufinansiranje projekata u oblasti prevođenja reprezentativnih dela srpske književnosti u inostranstvu i konkurs za oblast međunarodne saradnje otvoreni do 31.3.2015. godine. Ovde objavljujemo direktne linkove za konkurse koji se odnose na medije:\n1. Za sufinansiranje projekata koji se realizuju putem elektronskih medija sa sedištem na teritoriji Kosova i Metohije\n2. Za sufinansiranje projekata iz oblasti javnog informisanja na jezicima nacionalnih manjina\n3. Za sufinansiranje projekata proizvodnje medijskog sadržaja iz oblasti javnog informisanja\n4. Za sufinansiranje projekata iz oblasti javnog informisanja osoba sa invaliditetom\n5. Za sufinansiranje projekata organizovanja i učešća na stručnim, naučnim i prigodnim skupovima, kao i unapređivanja profesionalnih i etičkih standarda u oblasti javnog informisanja\n6. Za sufinansiranje projekata iz oblasti javnog informisanja pripadnika srpskog naroda u zemljama regiona\nBLICOVA JAVNA DEBATA\nDnevni list "Blic" je u okviru projekta "Jačanje medijskih sloboda", pod pokroviteljstvom EU, organizovao javnu debatu "Da li je pravda dostupna građanima?" Reforma pravosuđa, odugovlačenje postupaka i veliki broj starih predmeta, suđenja lekarskim greškama kojima kao da nema kraja - bile su glavne teme “Blicove” javne debate koja je okupila ugledne ličnosti iz sfere prava i politikologije. Tokom više od tri sata izlaganja prvi put su se javno mogle čuti veoma oštre kritike na račun srpskog pravosuđa. Doskorašnja predsednica Vrhovnog suda Vida Petrović-Škero ocenila je da se nezavisnost sudstva može obezbediti samo reformama koje će biti brze ali ne na račun kvaliteta. Bivši sudija Vrhovnog suda Zoran Ivošević ocenio je da je osposobljavanje Visokog saveta sudstva, kao garanta nezavisnosti i samostalnosti sudija, jedan od ključnih koraka u rešavanju problema u pravosuđu Srbije. Šefica tima za vođenje pregovora o pristupanju Srbije EU Tanja Miščević kazala je da Srbija "nije u preteranoj žurbi" sa predstavljanjem Akcionog plana za otvaranje pregovora o Poglavlju 23 već da teži da taj plan bude "što kvalitetniji radi nas samih". Jedan od panela “Blicove” tribine bavio se važnom tematikom suđenja u slučaju lekarskih grešaka.\nFONET PROSLAVIO 21. GODIŠNJICU\nNovinska agencija FoNet, 7. februara je navršila 21 godinu postojanja i rada, kao prva privatna i nezavisna agencija u Srbiji, koja radi u skladu sa standardima profesionalnog i nepristrasnog novinarstva. Agencija je 7. februara 1994. godine u Beogradu počela rad u uslovima ratova u regionu, monopola režimskih medija i različitih vidova represije. Dvadesetprvu godišnjicu FoNet dočekuje sa jasno uobličenom i prepoznatljivom multimedijalnom agencijskom produkcijom, koja obuhvata klasične informativne servise vesti, pisani, tonski, foto i video, kao i specijalizovane servise Evroservis, Kiosk, Citizen i Opštine. U skladu sa temeljnim principom rada u javnom interesu, FoNet je, rukovođen namerom da se vestima obrati neposredno i građanima, razvio sajt televizijskih vesti FoNetweb.tv i portal Evropski put. FoNet je član Asocijacije medija, Asocijacije medija Jugoistočne Evrope (SEEMO) i Asocijacije privatnih novinskih agencija Jugoistočne Evrope (APNA). FoNet prihvata i pridržava se principa rada koje propisuju Međunarodna federacija novinara (IFJ), Kodeks Asocijacije medija i Nezavisnog udruženje novinara Srbije (NUNS) i priznaje nadležnost Saveta za štampu.\nTELEKOM SRBIJA NAJMLAĐIMA\nPedeset domaćih i stranih kompanija, među kojima i Telekom Srbija (pridruženi član Asocijacije medija) obezbedilo je 100.000 evra u novcu i robi za Ustanovu za decu i mlade „Sremčica“ i za Centar za zaštitu odojčadi, dece i omladine u Zvečanskoj. Sredstva su prikupljena na donatorskoj večeri u organizaciji Ministarstva trgovine, turizma i telekomunikacija, Ministarstva za rad, zapošljavanje, boračka i socijalna pitanja i Ministarstva privrede. Tom prilikom uručene su i zahvalnice svim kompanijama koje su se odazvale ovoj humanitarnoj akciji. Domaćini donatorske večeri bili su ministri Aleksandar Vulin i Željko Sertić i državna sekretarka u ministarstvu trgovine Tatjana Matić kao i direktori ustanova kojima je pomoć namenjena, Zoran Milačić i Milka Milovanović Minić. U ime kompanije Telekom Srbija donatorskoj večeri prisustvovali su izvršni direktor za ljudske resurse Draško Marković i direktorka Sektora za PR Marija Bošković.\nU okviru javne rasprave o nacrtu Zakona o oglašavanju, organizacija "Transparentnost Srbija" saopštila je da je loše što aktuelni nacrt Zakona o oglašavanju ne uređuje pitanje oglašavanja državnih organa i političkih stranaka, jer u tim oblastima postoje brojni problemi. Kako navode u toj organizaciji, aktuelna regulativa je nepotpuna i nedosledna jer se, na primer, za oglašavanje državnih organa na TV i radio stanicama ne sprovode javne nabavke, a za oglase u štampi i bilborde se sprovode. Takođe, nema pravila koja bi obezbedila da kampanje državnih organa budu svrsishodne, a političko oglašavanje van kampanje zabranjeno je samo u elektronskim medijima. Neki od tih problema bi mogli da se reše kroz Zakon o oglašavanju. Loša strana aktuelnog Nacrta je to što za oglašavanje državnih organa i političkih subjekata ne bi važila opšta pravila koja važe za komercijalno oglašavanje, kao što su zabrana diskriminacije, izazivanja mržnje, zloupotreba odnosa zavisnosti, nepristojne poruke, izazivanje straha i agresivnosti kod maloletnika, kao i zabrana diskriminacije oglašivača od strane medija, navodi TS.\nDIGITALIZACIJA ĆE BITI GOTOVA NA VREME\nDržavni sekretar Ministarstva trgovine, turizma i telekominunikacije Tatjana Matić izjavila je za Tanjug da će proces digitalizacije biti završen na vreme, apelujući na građane koji imaju pravo na besplatne uređaje za digitalizaciju da na vreme podnesu potrebnu dokumentaciju. Ona je podsetila da je rok za dobijanje besplatnih uređaja za digitalizaciju istekao 1. februara, ali je istakla da je taj rok produžen do sredine marta. Prema njenim rečima, besplatne aparate mogu da dobiju korisnici novčano socijalne pomoći i korisnici prava na tuđu negu i pomoć, kao i penzioneri sa minimalnim penzijama koji su nosioci samačkog domaćinstva. Matić je navela i da je u ovom trenutku 93 odsto stanovništva Srbije pokriveno digitalnim signalom, a da će do kraja juna biti 95 odsto, dok je samo 62 odsto stanovništva bilo pokriveno anolognim signalom.U tom smislu nema nikakve smetnje da se proces okonča do 17. juna. Prema njenim rečima jedan od efekata digitalizacije je oslobađanje radio frekvencijskog spektra koji će biti nakon toga ponuđen na prodaju, a najviše su zainteresovani mobilni operatori. To će omogućiti mnogo bolji razvoj mobilne telefonije, 4G mreže novih tehnologija, brži internet. Sve to puno utiče na smanjene razlika između urbanih i ruralnih krajeva.\nKONKURSI ZA DIREKTORE RTS I RTV\nUpravni odbor Radio televizije Srbije odlučio je da raspiše konkurs za generalnog direktora tog javnog servisa, a uslovi za to stekli su se pošto je Statut RTS usklađen sa novim Zakonom o javnim servisima i posle donošenja Pravilnika o izboru imenovanih lica. Članica Upravnog odbora RTS Milica Kuburović rekla je da će konkurs formalno početi onog trenutka kada ga objave Službeni glasnik i dnevni list Politika. Pored birokratskih uslova, potvrde o državljanstvu i o prebivalištu, školske spreme i slično, najvažnije je da kandidati dostave petogodišnji plan rada Radio-televizije Srbije.\nJavna medijska ustanova Radiotelevizija Vojvodine objavila je javni konkurs za izbor i imenovanje direktora programa i glavnih i odgovornih urednika medija, a oglas je objavljen u Danasu, Dnevniku, Mađar So i na internet stranici www.rtv.rs. Konkurs se raspisuje za direktora programa, odnosno glavne i odgovorne urednike medija u sastavu RTV i to glavnog i odgovornog urednika RTV Prvog programa televizije, Drugog programa, Prvog programa radija, Drugog programa radija, Trećeg programa radija, RTV Multimedijalnog programa - WEB i Programa internet "O radija". Mesto rada je Novi Sad, a period imenovanja na funkciju je četiri godine.\nNajbolji brend u Srbiji, u kategoriji štampanih medija, je magazin Lepota i zdravlje, u kategoriji elektronskih medija B92, u kategoriji web portala Blic.rs, a najbolja marketinška agencija je Direct Media. Pobednici su izabrani prema broju glasova, koje su dobili od potrošača i korisnika, u anketi Medija internacional grupe, koja je sprovedena od 7. do 14. decembra 2014. godine, na slučajnom uzorku od 3.076 punoletnih građana Srbije. Najbolji robni brendovi su Plazma keks - Bambi, Jelen pivo - Apatinska pivara, deterdžent Ariel i posuđe Metalac. Najbolji brend u obrazovanju je Univerzitet u Beogradu, u kulturi Atelje 212, a među festivalima Exit. Najbolji izvoznik je Fiat automobili Srbija, najbolja je promocija opštine Plandište, a ličnost godine – Novak Ðoković. Najbolji korporativni brendovi su – u kategoriji prehrana – Zlatiborac, bezalkoholna pića – Nectar, alkoholna pića – Carlsberg Srbija, vino – vinarija Kovačević, kafa i čaj – Grand Kafa (Atlantic Grupa), konditorski proizvodi – Bambi, mlečni proizvodi – Meggle Srbija, smrznuti proizvodi – Frikom, začini i aditivi – Aleva i duvan/cigarete – British American Tobaco, telekomunikacije – Telenor, IT sektor i digitalne tehnologije – Gigatron Computers, izdavaštvo – Laguna, za trgovinske lance – Super Vero i banke i osiguranje – Intesa Banka.\n"NOVA ENERGIJA" NA KOPAONIKU\nKako objavljuje portal Media Marketing, na Kopaoniku će se od 29. aprila do 3. maja održati konferencija "Nova Energija", na kojoj će biti predstavljena drugačija ideja vizije srpske ekonomije i regiona kakvi bi trebalo da budu. Centralne teme će biti Internet biznis, Elektronska uprava, Mediji na Internetu, PayPal i ostali sistemi plaćanja, Internet marketing, Internet promocija, Društvene mreže i sve što obuhvata Ekonomiju znanja. Na čelu projekta, kao njegovi kodirtektori, su Robert Čoban, predsednik Color Press Grupe (član Asocijacije medija) i Zoran Torbica, jedan od najpoznatijih tviteraša i majstora za društvene mreže u regionu i organizator Blogomanije i Tvitomanije. Ova konferencija će povezati internet preduzetnike, predstavnike vladinih i nevladinih institucija i organizacija, privrednike, sve relevantne marketing i PR agencije, kompanije prisutne na Internetu, predstavnike medija, IT stručnjake, blogere, dizajnere, developere, sve pojedince koji su “trendsetteri”- i na društvenim mrežama, kao i mlade ljude koji streme razvoju karijera u gore navedenim oblastima.\nPrema nedavno objavljenom izveštaju Reportera bez granica, Srbija se na svetskoj listi po slobodi medija za 2014. godinu nalazi na 67. mestu (gde je pala sa 54. mesta u prethodnom izveštaju) od ukupno 180 zemalja, u kojem se ističe da su medijske slobode širom sveta prošle godine doživele "drastičan pad". Kada je reč o stanju medija u regionu Balkana, ispred Srbije, nalaze se Hrvatska (58) i Bosna i Hercegovina (66), a lošije od nje su rangirane Albanija (82), Crna Gora (114) i Makedonija (117). U mnogim zemljama Zapadne Evrope takođe je zabeležen pad medijskih sloboda, kao što je slučaj sa Italijom, koja je pala za 24 mesta i nalazi se na 73. poziciji. Rusija je pala na 152. mesto nakon, kako se ocenjuje, uvođenja "još jednog niza drakonskih zakona", blokiranja veb-sajtora i gašenja nezavisnih medija. Sjedinjene Države se nalaze na 49. mestu, zabeleživši pad od tri pozicije između ostalog i zbog, kako RSF navodi, "rata informacijama" američke vlade protiv Vikiliksa i drugih. U izveštaju se kaže da je 2014. godine zabeleženo 3.719 slučajeva kršenja slobode informisanja u 180 zemalja, što je osam odsto više nego prethodne godine. Iran, Kina, Sirija, Turkmenistan, Severna Koreja i Eritreja su na začelju liste zemalja, sa najnižim nivoom medijskih sloboda, dok su najbolje rangirane severne evropske zemlje poput Finske, Norveške, Danske, Holandije i Švedske.\nPrema poslednjim podacima ABC oditinga u Velikoj Britaniji "tiraži" digitalnih replika rastu, uprkos činjenici da ukupni tiraži (štampano + digitalno izdanje) uglavnom i dalje padaju. U poslednjih 6 meseci 2014. godine porast digitalnih tiraža je čak 89 odsto, ali pre svega uprkos sve više prijavljenih digitalnih izdanja (215 u odnosu na 92 prošlog let). Najveći rast beleži Economist (129 posto) i to jasno pokazuje da je njihova publika migrirala iz štampanog izdanja u digitalne aplikacije. Izdavači su postali svesni vrednosti novog načina na koji čitaoci konzumiraju sadržaj svojih omiljenih brendova. Putem digitalnih izdanja (uglavnom digitalnih replika) čitaoci ostvaruju interakciju sa svojim izdanjem i u prilici su da omiljeni sadržaj dele i komentarišu, a neretko dobijaju i dodatnu vrendost video priloga. Prvi su ove promene ipak primetili sami oglašivači i time podstakli izdavače da promene svoj pristup digitalnim izdanjima i da ih sve više prilagode potrebama oglašivača. Medijske agencije očekuju od izdavača naprednije modele prodaje kroz sve platforme , kao i način da se izmeri efekat ukupnog oglašavanja.\nGOOGLE ĆE PRIKAZIVATI TWITOVE\nGoogle je pristao da prikazuje tweetove u svom pretraživaču, što znači da će i oglašivači i brandovi morati da prilagode svoje strategije oglašavanja na društvenim mrežama. Prema pisanju portala Media Marketing, u budućnosti će oglašivači morati da obrate pažnju na nekoliko činjenica: Real-time marketing će postati mnogo značajniji, Pretraživačke i društvene potrebe će se sve više ispreplitati, Tweetovi će izazivati mnogo više pažnje, Sticanje i zadržavanje novih korisnika.\nPARTNERSTVO AXEL SPRINGER DIGITAL CLASSIFIEDS I IMMOWELT GROUP\nAxel Springer Digital Classifieds (deo Axel Springer grupacije koji je izdavač portala sa malim oglasima) zaključio je ugovor o spajanju Immowelt Group (vlasnik portala za nekretnine i proizvođač softvera za tržište nekretnina) i Immonet Group (deo Axel Springer Digital Classifieds). Nova kompanija će se zvati Immowelt Holding i u njoj će Axel Springer imati 55 odsto vlasništva, čime će ojačati svoju poziciju na tržištu nekretnina u Nemačkoj. Pregovorima je prethodila procena vrednosti obe kompanije, koje zajedno vrede 420 miliona eura, tako da će Axel Springer platiti Immoweltu 131 milion eura. Transakciju treba još da odobre relevantni autoriteti.\nPROGRAMATIČNA PRODAJA ŠTAMPANIH OGLASA\nTime Inc. najveći izdvač magazina, vlasnik izdanja People, Time, Sports Illustrated i InStyile, ponudio je kupcima oglasnog prostora pomoću automatizovanih tehnologija tipičnih za prodaju digitalnog oglašavanja. Ovaj način prodaje u kome kompjuter omogućava transakciju zove se programatični način kupovine oglasnog prostora. Prvi kupac koji je koristio ovaj način je medijska agencija trgovinskog lanca Haworth. Print-programatic platforma, koju je razvila firma MediaMath, skoro je identična onoj koju Time Inc. koristi ta prodaju digitalnih oglasa. Medijska agencija može da selektuje publiku koju hoće da dosegnu, uključujući odrednice kao "luksuzan", "žensko", "muško", "životni stil", "biznis/finansije". Kupci ne znaju u kom časopisu će njihov oglas završiti, ali znaju da će biti ispoštovane odrednice koje su zadali. Mogu da zahtevaju i određeno pozicioniranje ili vezivanje za urednički segment. Uvođenjem ovakvog načina prodaje otvorilo je pitanje ukidanja prodajnih radnih mesta, ali izdavači uglavnom tvrde da do toga neće doći jer kompjuter ne može da zameni onaj neprocenjivi deo prodajnog osoblja, a to je multiplatform razmišljanje i odnos sa kupcima.\n"BIOGRAFIE" PONOVO NA KIOSKU\nP.M. Gruppe (deo Grunner+Jahr najvećeg nemačkog izdavača) vraća na kioske magazin "Biografie". Revidirano izdanje je namenjeno ženama i prati ga slogan "najbolje priče koje je napisao život". "Biografie" će doneti lične priče o poznatim osobama i dati odgovore na pitanja kao što je "da li su oni, na kraju krajeva ipak baš kao i mi, samo ljudi?". Prvi broj novog izdanja donosi na naslovnici Cate Blanchett, ali i priče o Amal Alamuddin Clooney, Nini Hagen i Mads Mikkelsen. Magazin će imati 98 strana i prodavaće se po ceni od 5 eura. Prvi tiraž će biti 110.000 primeraka i biće dostupan tri meseca.\nNOVO IZDANJE "VEGAN GOOD LIFE"\nJoš jedno novo izdanje će se pojaviti na nemačkom tržištu magazina. U pitanju je "Vegan Good Life" (u izdanju BPV Medien iz Minhena), časopis koji se bavi životom bez životinjskih namirnica. Ipak nije u pitanju izdanje samo sa receptima, već časopis koji će biti u skladu sa etičkom i lepom stranom života. Iza ovih priča stoje Julia Koch (fotomodel koji je ujedno završila i studije agrikulture, a interesovanja su joj moda i novinarstvo) i Eric Mirbach (freelance urednik i dizajner). Baviće se idejama održive konzumacije, vegan načinom života u visokoj modi, putovanjima i lepotom, kao i intervjuima iz sveta umetnosti i dizajna. "Vegan Good Life" će izlaziti kvartalno u tiražu od 15.000 primeraka i sa cenom 6,9 eura. Prvo izdanje će biti dostupno u specijalizovanim prodavnicama, knjižarama kao i putem distributera specijalnih izdanja u velikim gradovima.